**p o e t u l**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poetul vine

de departe

ori din acest brutal prezent

şi merge

printre dileme

fixate de istorie.

Ca să nu fie singur

îl urmează oamenii

pe drumul acesta

străjuit cu primejdii;

prezent la destinele ţării

le face ca-n viaţă

să câştige sensuri

în diferite ipostaze.

Cu fiecare zi, urcând,

s-a apropiat

arderilor mari contemporane,

poetul poartă

imaginea lumii visate

prin timpul din el

ieşind în afară.